title: La Celestina
text: La Celestina, pe Celestina, anv boas la Tragicomedia de Calisto y Melibea, zo ur skrid spagnolek e komz-plaen hag a vije bet skrivet gant Fernando de Rojas hag embannet e 1499. Gwelet eo evel unan eus ar brasañ oberennoù spagnolek biskoazh. Merkañ a ra dibenn lennegezh ar Grennamzer ha deroù an Azginivelezh. Peurvuiañ e vez laret eo ur romant, hogen dre ma'z eo un heuliad komzoù e vez laret ivez ez eo ur pezh-c'hoari, ha bet eo c'hoariet ha filmet meur a wech.
  
  Istor
  An embannadur kentañ, ennañ 16 arvest, a zo bet embannet e Burgos en 1499 hep anv oberour. En 1500 e voe un embannadur all graet e Toledo. Un doare all kresket, 5 arvest ouzhpenn, zo bet goude.
  
  Troet eo bet e meur a yezh (galleg, portugaleg, italianeg, alamaneg, flandrezeg) hag adembannet ouzhpenn kant kwech er XVIvet kantved. En 1502 e taolas me ur micherour ez ae pep pennlizherenn e deroù pep poz, d'ober an anv Fernando de Rojas. En 1902 e voe kavet e dihelloù lez-varn an Ofis Santel ur skrid ma lenned e oa oberenn an alvokad yuzev troet da gatolik, Fernando de Rojas.
  
  Levezon
  La Dorotea, gant Lope de Vega e 1632, zo bet awenet gant La Celestina.
  
  Lennegezh spagnolek
  Lennegezh spagnolek ar XVet kantved
  1499